CELEX: 62021TN0072
Language: el
Date: 2021-02-03 00:00:00
Title: Υπόθεση T-72/21: Προσφυγή της 3ης Φεβρουαρίου 2021 — Bowden και Young κατά Europol

22.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 98/33
            
         
      Προσφυγή της 3ης Φεβρουαρίου 2021 — Bowden και Young κατά Europol
      (Υπόθεση T-72/21)
      (2021/C 98/38)
      Γλώσσα διαδικασίας: η γαλλική
      
         Διάδικοι
      
      
         Προσφεύγοντες: Ian James Bowden (Χάγη, Κάτω Χώρες) και Janey Young (Χάγη) (εκπρόσωπος: N. de Montigny, δικηγόρος)
      
         Καθού: Οργανισμός της Ευρωπαϊκής Ένωσης για τη Συνεργασία στον Τομέα της Επιβολής του Νόμου (Europol)
      
         Αιτήματα
      
      Οι προσφεύγοντες ζητούν από το Γενικό Δικαστήριο:
      
                  —
               
               
                  να ακυρώσει τις ατομικές αποφάσεις της 30ής Μαρτίου 2020 περί μη χορηγήσεως της παρέκκλισης από την προϋπόθεση ιθαγένειας που προβλέπεται στο άρθρο 12, παράγραφος 2, στοιχείο α', του ΚΛΠ και, συνεπακόλουθα, να τερματίσει της αντίστοιχες συμβάσεις τους βάσει του άρθρου 47 του ΚΛΠ τηρώντας προθεσμία προειδοποιήσεως που αρχίζει από τη «λήξη της μεταβατικής περιόδου», δηλαδή στις 31 Δεκεμβρίου 2020 ως μέρος της συμφωνίας αποχώρησης,
               
            
                  —
               
               
                  να καταδικάσει τον καθού στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγοντες προβάλλουν έξι λόγους.
      
                  1.
               
               
                  Με τον πρώτο λόγο προβάλλεται έλλειψη νομιμότητας της διαδικασίας και των κριτηρίων που εφαρμόστηκαν, πλάνη περί το δίκαιο και πλάνη κατά την ερμηνεία, έλλειψη διαφάνειας, σαφήνειας, ασφάλειας δικαίου, προβλεψιμότητας και μη τήρηση του καθήκοντος χρηστής διοίκησης στο πλαίσιο κίνησης διαδικασίας παρέκκλισης.
               
            
                  2.
               
               
                  Με τον δεύτερο λόγο προβάλλεται διάψευση δικαιολογημένων προσδοκιών, απουσία εξατομικευμένης και εμπεριστατωμένης εξέτασης του φακέλου, λήψη αυθαίρετων αποφάσεων, καταστρατήγηση της διαδικασίας και έλλειψη αιτιολογίας.
               
            
                  3.
               
               
                  Με τον τρίτο λόγο προβάλλεται παράβαση του καθήκοντος μέριμνας.
               
            
                  4.
               
               
                  Με τον τέταρτο λόγο προβάλλεται προσβολή του δικαιώματος αποτελεσματικής ακροάσεως.
               
            
                  5.
               
               
                  Με τον πέμπτο λόγο προβάλλεται παραβίαση της αρχής της ίσης μεταχειρίσεως και της αρχής της απαγορεύσεως κάθε διακρίσεως.
               
            
                  6.
               
               
                  Με τον έκτο λόγο προβάλλεται πρόδηλη πλάνη εκτιμήσεως.